དེ་ནས་ང་ཡི་ལོགས་ཀྱི་སྐུབ་སྟེགས་སྟེང་གི་ཕོ་གསར་དེས་ང་ལ་ཕྱོགས་ནས་ཁམས་སྐད་དང་དབུས་སྐད་འདྲེས་མའི་ཐོག་ནས་རྒན་ལགས་ཟ་ཁང་འདི་དགའ་རོགས་ཟ་ཁང་རེད་ལ།ད་དུང་གཡུལ་བོར་ས་ཡི་ཟ་ཁང་ཀྱང་རེད་ཟེར།དགའ་རོགས་ཟ་ཁང་ཟེར་བ་ཅི་ཞིག་དོན་དུ་ཡིན་པར་འགྲེལ་བཤད་མི་དགོས་པར་གསལ་ཐིང་ཐིང་ངེས་ཀྱང་།གཡུལ་བོར་སའི་ཟ་ཁང་ཡིན་པར་ནང་སླེབས་ནས་ཟིན་ཐོ་དེ་འབྲི་སྐབས་མ་གཏོགས་ཤེས་མ་སོང་།དེ་ནི་ཕལ་ཆེར་སྤྱི་འཐུས་ཚོས་ཚིག་རྩོད་རྒྱག་རྒྱག་ནས་རྣ་གཡོལ་འགྲོ་ས་ཡིན་པས་རེད་སྙམ།